b'\n_START_ARTICLE_\nTelo\n_START_PARAGRAPH_\nTel\xc3\xb3 je snovni del \xc5\xbeivih bitij in ga razlikujemo od du\xc5\xa1e, osebnosti ali obna\xc5\xa1anja. V\xc4\x8dasih povr\xc5\xa1inske elemente telesa kot je na primer las ne obravnavamo kot njegove sestavne dele, tudi \xc4\x8de so pritrjeni nanj. Podobno velja za izlo\xc4\x8dene snovi, kot so iztrebki, \xc5\xa1e ko so v telesu ali zunaj njega. Za rastline, ki so sestavljene iz manj\xc5\xa1ega \xc5\xa1tevila biolo\xc5\xa1kih celic, po navadi re\xc4\x8demo, da so brez telesa, za vi\xc5\xa1je rastline pa lahko re\xc4\x8demo, da imajo telo (z organi: koreninami, listi, stebli, cvetovi,...)._NEWLINE_Pojem\xc2\xa0\xc2\xbbtelesa\xc2\xab\xc2\xa0pogosto uporabljamo v povezavi z videzom, zdravjem in smrtjo. Telo mrtve osebe se imenuje tudi (\xc4\x8dlove\xc5\xa1ko) truplo ali mrli\xc4\x8d. Mrtva telesa vreten\xc4\x8darjev in \xc5\xbeu\xc5\xbeelk se v\xc4\x8dasih imenujejo mrhovina._NEWLINE_\xc4\x8clove\xc5\xa1ko telo sestavljajo glava, vrat, trup, dve roki, dve nogi in spolovila v dimljah, ki se pri mo\xc5\xa1kih in \xc5\xbeenskah razlikujejo._NEWLINE_Znanstvena veda, ki preu\xc4\x8duje zgradbo telesa, je anatomija.'